
A.1 Pokyny pre uchádzačov
                                                                              Časť I.
                                                                  Všeobecné informácie

1. Verejný obstarávateľ
Názov verejného obstarávateľa: 		Vysoká škola múzických umení v Bratislave
Adresa verejného obstarávateľa: 		Ventúrska 3, 813 01 Bratislava  
Krajina: 					Slovenská republika 
IČO: 					            00397431
Internetová adresa organizácie (URL): 	www.vsmu.sk  
Kontaktná osoba zodpovedná za VO: 	Darina Ambrozyová
Telefón: 					+421 2 59301451
E-mail: 					ambrozyova@vsmu.sk
 (ďalej len „verejný obstarávateľ“)

[bookmark: _Toc27568782]2. Úvodné ustanovenia
2.1 Predložením svojej ponuky uchádzač v plnom rozsahu a bez výhrad akceptuje všetky podmienky verejného obstarávateľa, týkajúce sa tejto zákazky, uvedené vo výzve na predkladanie ponúk a v týchto súťažných podkladoch.
2.2 Od uchádzačov sa očakáva, že si dôkladne preštudujú súťažné podklady a budú dodržiavať všetky pokyny, formuláre, zmluvné ustanovenia a ďalšie špecifikácie uvedené v týchto súťažných podkladoch. 
2.3 Predpokladaná hodnota zákazky uvedená vo výzve na predkladanie ponúk je maximálna. Verejný obstarávateľ si vyhradzuje právo zmluvu neuzatvoriť, ak ponuka úspešného uchádzača bude vyššia ako predpokladaná hodnota zákazky. 
2.4 Verejný obstarávateľ realizuje verejné obstarávanie postupom podľa § 112 ods. 6 ZVO ako reverznú podlimitnú zákazku na dodanie stavebných prác: „Komplexná obnova, rekonštrukcia a  modernizácia elektroinštalácie, vrátane súvisiacich svetiel a riadenie ich jasu vo výučbovom filmovom štúdiu FTF VSMU, Svoradova 2/a, 811 03 Bratislava" prostredníctvom elektronického nástroja eZakazky poskytovateľa eBIZ Corp, s.r.o., prevádzkovanom na portáli https://www.ezakazky.sk.
3. Predmet zákazky
3.1 Názov predmetu zákazky: „Komplexná obnova, rekonštrukcia a  modernizácia elektroinštalácie, vrátane súvisiacich svetiel a riadenie ich jasu vo výučbovom filmovom štúdiu FTF VSMU, Svoradova 2/a, 811 03 Bratislava".

Predmetom zákazky sú stavebné práce v rozsahu projektovej dokumentácie a sprievodnej dokumentácie (ďalej len PD), výkazu výmer,  Opisu predmetu zákazky podľa časti B.1 OPIS PREDMETU ZÁKAZKY v týchto súťažných podkladoch a Zmluvy o dielo. Predmetom zákazky je aj dodanie vyšpecifikovanej svetelnej techniky, jej inštalácia, odskúšanie, revízna správa, doprava a likvidácia odpadu podľa platnej legislatívy SR. 

3.2 Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):


Hlavný predmet: 
45453000-7	Generálne opravy a renovačné práce
45262400-5	Montáž oceľových konštrukcií
45300000-0	Stavebno-inštalačné práce
45311000-0	Inštalácie a montáž elektrických rozvodov a zariadení
45315100-9	Elektrotechnické inštalačné práce
45317000-2	Iné elektroinštalačné práce
31500000-1	Osvetľovacie zariadenia a elektrické žiarovky
31511000-1	Reflektorové žiarovky/svetlomety z lisovaného skla  
3.3 V zmysle § 3 ods. 5 ZVO  sa týmto obstarávaním zadáva civilná zákazka (ďalej len zákazka).
3.4 Predmet zákazky: Podrobné vymedzenie predmetu zákazky vrátane vypracovaných technických špecifikácií je uvedené v časti "B.1 Opis predmetu zákazky".
3.5 Rozdelenie predmetu zákazky
Predmet zákazky nie je rozdelený na časti. 
Odôvodnenie nerozdelenia predmetu zákazky na časti: 
Verejný obstarávateľ nerozdelil predmet zákazky na časti, nakoľko rozdelenie predmetu zákazky na časti by mohlo predstavovať riziko, že vykonanie zákazky sa stane nadmerne technicky obťažným či drahým a zároveň potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky a zodpovednosti za funkčnosť predmetu zákazky ako celku. Dodanie svetelnej techniky a príslušenstva pre plnohodnotnú funkčnosť výučbového filmového štúdia je jeden kompaktný celok. 

3.6 Predpokladaná hodnota zákazky je 326 417,34 € bez DPH.

4. Variantné riešenie

4.1 Uchádzačom sa neumožňuje predložiť variantné riešenie vo vzťahu k požadovanému predmetu zákazky.

4.2 Ak súčasťou ponuky bude aj variantné riešenie, na túto ponuku sa nebude prihliadať a takéto variantné riešenie nebude zaradené do vyhodnotenia ponúk.

4.3 Verejný obstarávateľ pripúšťa predloženie kvalitatívne ekvivalentného riešenia - ekvivalentným riešením sa rozumie dodržanie požadovaných technických parametrov, prípadne vyšších, kvalitatívnych v rátane životnosti a výkonnosti. 

5. Zdroj finančných prostriedkov

5.1 Zákazka bude financovaná z finančných prostriedkov rozpočtu verejného obstarávateľa účelovo viazaných k tomuto predmetu zákazky v kombinácii z vlastných zdrojov verejného obstarávateľa.
5.2 Verejný obstarávateľ neposkytuje preddavok, ani zálohovú platbu. Vlastná platba bude realizovaná formou bezhotovostného platobného styku, na základe daňového dokladu vystaveného dodávateľom, splatnosť ktorého je 30 dní odo dňa jeho doručenia. Verejný obstarávateľ bude financovať zákazku po častiach, na základe odsúhlaseného súpisu prác za  príslušné obdobie, ktorým je kalendárny mesiac.  

6. Miesto dodania predmetu zákazky a lehoty uskutočnenia

6.1 Miesto dodania predmetu zákazky: Vysoká škola múzických umení v Bratislave, Filmová a televízna fakulta (FTF), Svoradova 2A, 813 01 Bratislava. 

6.2 Trvanie zmluvy na dodanie predmetu zákazky a/alebo lehoty ukončenia dodania predmetu zákazky je uvedené v návrhu Zmluvy o dielo, ktorá je prílohou týchto súťažných podkladov .

7. Oprávnení uchádzači

7.1 Ponuku môže predložiť hospodársky subjekt, ktorým je fyzická osoba, právnická osoba alebo skupina takýchto osôb, ktorá na trhu dodáva tovar, uskutočňuje stavebné práce alebo poskytuje službu v rozsahu tohto predmetu zákazky.

7.2 Verejného obstarávania sa môže zúčastniť skupina dodávateľov podľa § 37 zákona o VO.

7.3 Skupina dodávateľov nemusí vytvoriť určitú právnu formu na účely účasti vo verejnom obstarávaní, musí však stanoviť lídra skupiny dodávateľov. Všetci členovia takejto skupiny dodávateľov utvorenej na realizáciu predmetu zákazky sú povinní udeliť plnomocenstvo jednému z členov skupiny dodávateľov konať v mene všetkých členov skupiny dodávateľov a prijímať pokyny v tomto verejnom obstarávaní, ako aj konať v mene skupiny pre prípad prijatia ich ponuky, podpisu zmluvy a komunikácie v procese plnenia zmluvy. 

7.4 V prípade prijatia ponuky skupiny dodávateľov sa vyžaduje, aby skupina dodávateľov pred podpisom zmluvy uzatvorila a predložila verejnému obstarávateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.

7.5 Verejný obstarávateľ si vyhradzuje právo žiadať členov skupiny dodávateľov o úpravu, resp. vysvetlenie zmluvných podmienok podľa predchádzajúceho bodu, ak nebudú v súlade s týmito súťažnými podkladmi.

7.6 Právnická osoba, ktorej zakladateľ, člen alebo spoločník je politická strana alebo politické hnutie, sa súťaže nesmie zúčastniť. [Podľa  § 20 ods. 5 zákona č. 85/2005 Z. z. o združovaní v politických stranách a v politických hnutiach nesmie byť právnická osoba, ktorej zakladateľ, člen alebo spoločník je strana alebo hnutie, uchádzačom pri získavaní zákaziek vo verejnom obstarávaní.].

8. Zmluva

8.1 Výsledkom tejto súťaže bude uzatvorenie Zmluvy o dielo  (ďalej len Zmluva) v zmysle § 536 a nasl. zákona č. 513/1991 Zb. Obchodný zákonník v znení neskorších predpisov. Verejný obstarávateľ uzavrie zmluvu s úspešným uchádzačom, t. j. uchádzačom, ktorého ponuka sa umiestni po vyhodnotení na prvom mieste.

8.2 Podrobné vymedzenie zmluvných podmienok na dodanie požadovaného predmetu zákazky je uvedené v Zmluve o dielo, ktorá tvorí prílohu súťažných podkladov. Uchádzač je povinný akceptovať znenie navrhnutých obchodných podmienok, ktoré sú súčasťou súťažných podkladov.

9. Lehota viazanosti ponuky

9.1 Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.

9.2 Lehota viazanosti ponúk je stanovená do 31.05.2022.

9.3 V prípade uplatnenia revíznych postupov v zmysle § 163 a nasl. ZVO  alebo iných okolností, verejný obstarávateľ oznámi uchádzačom predpokladané predĺženie lehoty viazanosti ponúk.

9.4 Uchádzači sú svojou ponukou viazaní do uplynutia verejným obstarávateľom oznámenej, prípadne primerane predĺženej lehoty viazanosti ponúk.

9.5 Vysoká škola múzických umení v Bratislave si vyhradzuje právo uzavrieť zmluvu v predĺženej lehote viazanosti ponúk.


Časť II.
                                                         Komunikácia a vysvetľovanie

10. Komunikácia medzi verejným obstarávateľom a záujemcami/uchádzačmi 

10.1 Komunikácia medzi verejným obstarávateľom a záujemcami/uchádzačmi sa uskutočňuje spôsobom a prostriedkami, ktoré zabezpečia úplnosť údajov uvedených v ponuke a zaručia ochranu dôverných a osobných údajov uvedených v týchto dokumentoch.

10.2 Verejný obstarávateľ v súlade s ustanovením § 20 zákona č. 343/2015 Z.z. určuje prostriedky elektronickej komunikácie vrátane doručovania tak, aby boli všeobecne dostupné, nediskriminačné a prepojiteľné so všeobecne používanými produktmi informačných a komunikačných technológií, a aby nedošlo k obmedzeniu možnosti záujemcov alebo uchádzačov zúčastniť sa verejného obstarávania. Komunikácia sa bude uskutočňovať elektronicky spôsobom určeným funkcionalitou elektronického komunikačného nástroja eZakazky na portáli www.ezakazky.sk, ak nie je v týchto súťažných podkladoch výslovne uvedené inak.

10.3 Komunikácia, výmena a uchovávanie informácií sa uskutočňuje spôsobom, ktorý zabezpečí integritu a zachovanie dôvernosti údajov uvedených v ponuke. Obsah ponúk možno sprístupniť a preskúmavať až po uplynutí lehoty určenej na ich predloženie (§ 20 ods. 18 zákona o VO).

10.4 Za doručenie Žiadosti o súťažné podklady / Žiadosti o účasť (prejav vôle záujemcu sa zúčastniť zákazky) sa považuje vyžiadanie súťažných podkladov prostredníctvom elektronického nástroja eZakazky na portáli www.ezakazky.sk v konkrétnej zákazke.

10.5 V prípade uplatnenia inštitútu  Žiadosti o vysvetlenie informácií potrebných na vypracovanie ponuky, návrhu  a na preukázanie splnenia podmienok účasti zo strany záujemcu či uchádzača musí byť Žiadosť o vysvetlenie doručená verejnému obstarávateľovi prostredníctvom elektronického nástroja eZakazky na portáli www.ezakazky.sk.

10.6 V prípade uplatnenia Žiadosti o nápravu záujemca/uchádzač doručuje žiadosť o nápravu prostredníctvom elektronického systému www.ezakazky.sk. Momentom odoslania prostredníctvom www.ezakazky.sk  sa považuje Žiadosť o nápravu za doručenú. Obsah formulára žiadosti o nápravu je uvedený na stránke UVO v systéme ISZÚ – Formuláre.

10.7 Vylúčenie uchádzača z verejného obstarávania pre nesplnenie podmienok účasti alebo nesplnenie podmienok súťaže alebo nesplnenie požiadavky uvedenej vo výzve na predkladanie ponúk alebo v súťažných podkladoch a oznámenie o výsledku vyhodnotenia ponúk verejný obstarávateľ oznámi uchádzačom prostredníctvom elektronického nástroja eZakazky na portáli www.ezakazky.sk.

10.8 V prípade, ak budú uplatnené revízne postupy, uchádzači sa dozvedia o tejto skutočnosti prostredníctvom systému elektronického nástroja eZakazky na portáli www.ezakazky.sk. 

10.9 Námietky musia byť doručené úradu a kontrolovanému. Verejnému obstarávateľovi (v pozícii kontrolovaného) sa námietka podáva v elektronickej podobe prostredníctvom elektronického systému www.ezakazky.sk. 

10.10 Žiadosti v zmysle § 39 ods. 6, § 40 ods. 4,  § 40 ods. 5, § 41 ods. 2, § 53 ods. 1 a § 55 ods. 1 zákona o verejnom obstarávaní bude verejný obstarávateľ uchádzačom odosielať/doručovať do elektronického konta uchádzača na portáli www.ezakazky.sk (zriadeného záujemcom či uchádzačom). Ak verejný obstarávateľ v konkrétnej Žiadosti neurčí iný spôsob doručovania napr. vzoriek, uchádzač je povinný doručiť predmetné dokumenty prostredníctvom portálu www.ezakazky.sk. Spôsob doručovania vzoriek určí verejný obstarávateľ osobitne.  
  
10.11 Vybavenie Žiadosti o nápravu bude verejný obstarávateľ odosielať/doručovať do elektronického konta záujemcu (záujemcov) uchádzača (uchádzačov) na portáli www.ezakazky.sk. 

9.12 Jazykom dorozumievania v tomto postupe zadávania zákazky je štátny jazyk Slovenskej republiky, t.j. slovenský jazyk.

10.13 Momentom doručenia pre účely elektronickej komunikácie sa rozumie moment odoslania informácií resp. dokumentov, ktoré sa nachádzajú okamžite v dispozičnej sfére verejného obstarávateľa alebo záujemcu/uchádzača. Momentom doručenia/ odoslania akéhokoľvek dokumentu (vrátane Oznámenia o výsledku verejného obstarávania, vylúčenia uchádzača pre nesplnenie podmienok účasti alebo vylúčenia ponuky) pre účely elektronickej komunikácie sa rozumie moment odoslania informácií resp. dokumentov prostredníctvom elektronického nástroja eZakazky na portál www.ezakazky.sk, ktoré sa nachádzajú okamžite v dispozičnej sfére verejného obstarávateľa alebo záujemcu/uchádzača.

11. Vysvetľovanie a doplnenie súťažných podkladov

11.1 Záujemca môže požiadať verejného obstarávateľa o vysvetlenie   súťažných   podkladov,   informatívneho dokumentu alebo inej sprievodnej dokumentácie spôsobom uvedeným v bode 10.

11.2 Požiadavku  záujemcu  o vysvetlenie  je potrebné doručiť v elektronickej podobe cez systém eZakazky na portáli www.ezakazky.sk.

11.3 Vysvetlenie  každej  žiadosti  o  vysvetlenie,  predloženej  podľa  bodov  10  a  11.1,  sa  oznámi  podľa  bodu  10 bezodkladne  s  prihliadnutím  na  primeraný  čas  na  kvalifikované  vypracovanie  vysvetlenia  všetkým  záujemcom, ktorým verejný obstarávateľ poskytol súťažné podklady najneskôr však tri pracovné dni pred uplynutím lehoty na predkladanie ponúk, za predpokladu, že o vysvetlenie sa požiada dostatočne vopred.

11.4 Súťažné podklady, doplnenie súťažných podkladov a vysvetľovania obstarávateľ zverejní v systéme eZakazky na portáli www.ezakazky.sk., čím verejný obstarávateľ umožní neobmedzený a priamy prístup k súťažným podkladom a vysvetľovaniu.

12. Obhliadka miesta dodania predmetu zákazky

12.1 Záujemcom sa dáva možnosť zúčastniť sa obhliadky miesta uskutočnenia stavebných prác, aby si sami overili a získali potrebné informácie, nevyhnutné na prípravu a spracovanie ponuky. Výdavky spojené s obhliadkou miesta uskutočnenia stavebných prác idú na ťarchu záujemcu.
12.2 Obhliadka miesta uskutočnenia stavebných prác sa uskutoční tak, aby vo verejnom obstarávaní nedošlo ku konfliktu záujmov, ktorý by mohol narušiť, alebo obmedziť hospodársku súťaž, alebo porušiť princíp transparentnosti a princíp rovnakého zaobchádzania. Obhliadka bude organizovaná dňa 22.02.2022 so začiatkom o 10:00 hod. vo vstupnej hale Filmovej a televíznej fakulty VŠMU, Svoradova 2a, Bratislava. 
Kontaktná osoba: 	Richard Žolko, Elena Horvathová
Tel. č.: 		0907780033
E-mail: 		zolko@vsmu.sk, horvathova@vsmu.sk     
12.3 Záujemcovia o vykonanie obhliadky miesta zhotovenia stavebných prác sa vopred nahlásia u kontaktnej osoby:
12.4 Osoba oprávnená konať v mene záujemcu/uchádzača je povinná dostatočne vopred nahlásiť verejnému obstarávateľovi menný zoznam osôb, ktoré sa v jej mene zúčastnia obhliadky.
12.5 Na obhliadke bude všetkým zúčastneným sprístupnené miesto stavby. Počas obhliadky nebudú zodpovedané otázky, a to z dôvodu dodržania princípu rovnakého zaobchádzania. 
12.6 Otázky bude možné položiť prostredníctvom inštitútu vysvetľovania podľa bodu 10. súťažných podkladov.

Časť III.
                                                                 Príprava ponuky

13. Vyhotovenie ponuky

13.1 Ponuka musí byť predložená elektronicky. Ponuka musí byť vyhotovená a predložená v elektronickej podobe vo formáte, ktorá zabezpečí trvalé zachytenie jej obsahu.

13.2. Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa prostredníctvom systému eZakazky na portáli www.ezakazky.sk. predkladajú skenované.

13.4. Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa prostredníctvom systému eZakazky na portáli www.ezakazky.sk. predkladajú v pôvodnej elektronickej podobe.

13.5 Verejný obstarávateľ si vyhradzuje právo požiadať uchádzača o originálne vyhotovenie dokumentov a dokladov, ktoré predložil uchádzač vo svojej ponuke v skenovanej podobe v nasledujúcich prípadoch: 
· uchádzač sa stane úspešným v tomto verejnom obstarávaní; 
· verejný obstarávateľ bude mať pochybnosti o pravosti takto vyhotovených dokladov a dokumentov.

13.6 Uchádzač vo svojej ponuke predloží dokumenty a doklady v dvoch vyhotoveniach:

13.6.1 Predložené dokumenty a doklady v systéme eZakazky na portáli www.ezakazky.sk. musia zodpovedať pôvodnému dokladu tak, aby verejný obstarávateľ mohol verne posúdiť splnenie podmienok účasti, požiadaviek na predmet zákazky a požiadaviek na ponuku. Takto predložené doklady a dokumenty verejný obstarávateľ nezverejňuje!

13.6.2 Uchádzačom predložené dokumenty a doklady v systéme eZakazky na portáli www.ezakazky.sk. musia zodpovedať pôvodnému dokladu a dokumentu s tým, že nemôžu obsahovať rodné číslo a osobné údaje v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov. Ak ide o dokumenty, ktoré sú podpísané alebo obsahujú odtlačok pečiatky, tieto sa v elektronickej podobe predkladajú s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky. Takto predložené doklady a dokumenty verejný obstarávateľ v súlade s § 64 ods. 1 písm. b) zákona o verejnom obstarávaní zverejní vo svojom profile!

14. Jazyk ponuky

Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

15. Mena a ceny uvádzané v ponuke, mena finančného plnenia

15.1 Uchádzačom navrhované zmluvné ceny za požadovaný predmet zákazky budú vyjadrené v európskych menových jednotkách (ďalej len EUR) a stanovené podľa § 3 zákona NR SR č.18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách. Zmluvné ceny nesmú byť viazané na inú menu alebo parameter.

15.2 Uchádzač stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov.

15.3 Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky. Uchádzač ku každej oceňovanej položke vo výkaze výmer uvedie v navrhovanej zmluvnej cene aj jednotkovú cenu. V cene za predmet zákazky musí byť zahrnutá cena za stavebné práce, materiál, dopravu, likvidáciu odpadu, tovar, dopravu, montáž, inštaláciu, spustenie do skúšobnej prevádzky a následne do ostrej prevádzky, zaškolenie zamestnancov a ostatné súvisiace náklady, revízne správy a zoznam Certifikátov o zhode . Uchádzač zároveň musí vyplniť Návrh na plnenie kritérií v systéme e-Zakazky, v ktorom uvedie cenu celkom bez DPH.  

15.4 Ak je uchádzač platiteľom dane z pridanej hodnoty (ďalej len „DPH“), t.j. zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu v štruktúrovanom rozpočte ceny zmluvy uvedie v zložení:
- navrhovaná zmluvná cena v EUR bez DPH,
- sadzba DPH v %,
- výška DPH v EUR,
- navrhovaná zmluvná cena v EUR vrátane DPH.

15.5 Ak uchádzač nie je zdaniteľnou osobou pre DPH, uvedie navrhovanú zmluvnú cenu, ako aj všetky ostatné ceny, ktoré sú v týchto súťažných podkladoch požadované uvádzať bez DPH ako celkovú konečnú cenu. Skutočnosť, že nie je zdaniteľnou osobou pre DPH, uchádzač uvedie v ponuke.

15.5.1 	Ak je uchádzač identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento dodávateľ nebude pri plnení zmluvy fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z. z. a cenu vrátane DPH a to podľa prílohy č. 2 Kúpnej zmluvy ako súčasti týchto súťažných podkladov v zložení: 
- celková cena v EUR bez DPH 
- suma 20%  DPH v EUR 
- celková cena v EUR s DPH 
Verejný  obstarávateľ  bude  povinný  odviesť  DPH v SR podľa zákona č. 222/2004 Z. z.. Ak uchádzač  nie je platiteľom DPH, navrhovanú cenu v štruktúrovanom rozpočte podľa  prílohy č. 2 Kúpnej zmluvy ako súčasti týchto súťažných podkladov uvedie v zložení: 
- celková cena v EUR s DPH 
Skutočnosť, že nie je platiteľom DPH, uchádzač uvedie v ponuke.

15.6 Uchádzač v časti ponuky určenej pre návrh na plnenie kritérií na vyhodnotenie ponúk uvedie konečné zmluvné ceny príslušnej časti predmetu zákazky, za ktorú predkladá ponuku, bez možnosti ich prípadnej úpravy okrem zmien uvedených v bode 23 týchto súťažných podkladov. Zmluvná cena uvedená v ponuke uchádzača v návrhu zmluvy musí platiť počas celého obdobia trvania zmluvy a nie je možné ju zvýšiť.

15.7 Všetky ceny uvádzané v ponuke uchádzača sú navrhovanými zmluvnými cenami a musia byť vypracované presne podľa časti A3. Kritériá hodnotenia týchto súťažných podkladov.

15.8 Zmluvná cena za predmet zákazky uvedená v ponuke uchádzača bude zaplatená v mene EUR.

16. Zábezpeka ponuky 
16.1. Zábezpeka sa vyžaduje. Zábezpeka zabezpečí viazanosť návrhu ponuky počas lehoty viazanosti ponúk. 

16.2 Zábezpeka je pre predmet zákazky stanovená vo výške: 9 500,00 €. 

16.3 Spôsob zloženia zábezpeky si vyberie uchádzač. Spôsoby zloženia zábezpeky sú:
-poskytnutím bankovej záruky za uchádzača alebo
-poistením záruky alebo
-zložením finančných prostriedkov na bankový účet verejného obstarávateľa.

16.3.1 Podmienky zloženia zábezpeky poskytnutím bankovej záruky za uchádzača sa riadia ustanoveniami § 313 až § 322 zákona č. 513/1991 Zb. Obchodného zákonníka v znení neskorších predpisov. Záručná listina môže byť vystavená bankou, pobočkou zahraničnej banky alebo zahraničnou bankou (banka). Záručná listina vyhotovená v cudzom jazyku sa predkladá spolu s jej úradným prekladom do štátneho jazyka. Zo záručnej listiny vystavenej bankou musí vyplývať, že banka uspokojí veriteľa (verejného obstarávateľa) za dlžníka (uchádzača) do výšky zábezpeky podľa bodu 16.2 týchto súťažných podkladov v prípade prepadnutia jeho zábezpeky v prospech verejného obstarávateľa. Banka sa musí v záručnej listine zaviazať, že zaplatí vzniknutú pohľadávku do 30 dní po doručení výzvy verejného obstarávateľa na zaplatenie, a to na účet verejného obstarávateľa. V záručnej listine musí byť uvedené, že banková záruka platí najmenej počas celej lehoty viazanosti ponuky. 

16.3.2 Poistenie záruky za uchádzača môže byť poskytnuté poisťovňou so sídlom v Slovenskej republike alebo zahraničnou poisťovňou (ďalej len „poisťovňa“). Poistenie záruky vyhotovené v cudzom jazyku sa predkladá spolu s jeho úradným prekladom do štátneho jazyka (slovenského jazyka). V poistení záruky musí poisťovňa vyhlásiť, že neodvolateľne a bez akýchkoľvek námietok uspokojí verejného obstarávateľa do výšky zábezpeky podľa bodu 16.2 týchto súťažných podkladov v prípade prepadnutia jeho zábezpeky v prospech verejného obstarávateľa. Poisťovňa sa musí v poistení záruky zaviazať, že zaplatí vzniknutú pohľadávku do 30 dní po doručení výzvy verejného obstarávateľa na zaplatenie, a to na účet verejného obstarávateľa. Doba platnosti a účinnosti poistenia záruky musí byť najmenej počas celej lehoty viazanosti ponuky. 

16.3.3 Podmienky zloženia zábezpeky zložením finančných prostriedkov na bankový účet verejného obstarávateľa:
Finančné prostriedky musia byť zložené na účet verejného obstarávateľa:
Banka:			Štátna pokladnica
Variabilný symbol:	            IČO uchádzača
Konštantný symbol: 	0558
IBAN:		                       SK93 8180 0000 0070 0024 1930	
Poznámka:		            obchodné meno alebo názov spoločnosti uchádzača
16.4	Finančné prostriedky musia byť pripísané na účte verejného obstarávateľa najneskôr do uplynutia lehoty na predkladanie ponúk uvedenej vo výzve na predkladanie ponúk.

16.5	Ak finančné prostriedky nebudú zložené na účte verejného obstarávateľa do stanovenej doby, bude uchádzač zo súťaže vylúčený.

16.6	Uchádzač doloží k svojej ponuke výpis z bankového účtu o vklade požadovanej čiastky na daný účet verejného obstarávateľa.

16.7 Verejný obstarávateľ vráti zábezpeku aj v prípade, ak záujemca zloží zábezpeku na účet verejného obstarávateľa a nepredloží svoju ponuku v lehote na predkladanie ponúk, a to v lehote do 7 dní odo dňa uplynutia lehoty na predkladanie ponúk. 

16.8 Platnosť poskytnutej bankovej záruky alebo poistenia záruky zanikne uplynutím lehoty, na ktorú boli vystavené, pokiaľ verejný obstarávateľ písomne neoznámi banke alebo poisťovni svoje nároky z prepadnutia zábezpeky. 

16.9 V prípade predĺženia lehoty viazanosti ponúk je uchádzač povinný zabezpečiť predĺženie zábezpeky alebo poistenia záruky až do uplynutia takto primerane predĺženej lehoty viazanosti ponúk.

16.10 Dôkaz o bankovej záruke alebo o poistení záruky môže uchádzač predložiť v listinnej podobe do lehoty na otváranie ponúk, a to prostredníctvom podateľne Vysokej školy múzických umení v Bratislave v stanovených otváracích (úradných) hodinách Po- Pi 8:00- 10:30, 13:00- 14:00 h.. Predloženie bankovej záruky alebo poistenia záruky v listinnej podobe je zákonnou možnosťou uchádzača a v listinnej podobe sa požaduje len v tom prípade, ak je predloženie tohto originálu podmienkou pre uplatnenie prípadných nárokov verejného obstarávateľa z dôvodu prepadnutia zábezpeky v jeho prospech.

16.11 V prípade, ak inštitúcia umožňuje vydanie a akceptáciu bankovej záruky alebo poistenia záruky v elektronickom formáte vydanom pomocou zaručenej konverzie, tak verejný obstarávateľ akceptuje aj takto vydanú bankovú záruku alebo poistenie záruky.


Časť IV.
                                                               Obsah ponuky

17. Obsah ponuky

17.1 Doklady a dokumenty tvoriace obsah ponuky, požadované vo výzve na predloženie ponuky a v týchto súťažných podkladoch, musia byť v ponuke elektronicky predložené ako scany originálov alebo úradne osvedčených kópií týchto dokladov alebo dokumentov, pokiaľ nie je určené inak. Odporúčaný formát naskenovaných dokladov alebo dokumentov je „PDF“. V prípade, ak sú doklady, ktorými uchádzač preukazuje splnenie podmienok účasti vydávané orgánom verejnej moci (alebo inou povinnou inštitúciou) priamo v digitálnej podobe, uchádzač môže vložiť do systému tento digitálny doklad (vrátane jeho úradného prekladu). Uchádzač je tiež oprávnený použiť doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom a účinnom znení.
17.1 Uchádzač môže predložiť iba jednu ponuku vyhotovenú podľa bodu 13 týchto súťažných podkladov, ktorá musí obsahovať:

17.1.1 Čestné vyhlásenia uchádzača. (Vzor vyhlásenia je uvedený Prílohách k súťažným podkladom).

17.1.2 V prípade, ak sú dokumenty v ponuke podpísané osobou inou ako je štatutárny orgán alebo člen štatutárneho orgánu, verejný obstarávateľ požaduje predložiť splnomocnenie pre zástupcu uchádzača, ktorý je oprávnený konať v mene uchádzača v záväzkových vzťahoch.

17.1.3 V prípade, ak prostredníctvom systému eZAKAZKY predkladá ponuku iná osoba ako štatutárny orgán alebo člen štatutárneho orgánu, súčasťou ponuky musí byť osobitné písomné splnomocnenie pre túto osobu realizovať úkony v rámci procesu verejného obstarávania prostredníctvom systému eZAKAZKY.

17.1.4 Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

17.1.5 V prípade, ak ponuku podáva skupina dodávateľov, uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny (Vzor Plnomocenstva je uvedený v Prílohách k súťažným podkladom).

17.1.6 Návrh na plnenie kritéria – uchádzač vygeneruje a vyplní priamo v systéme eZakazky na portáli www.ezakazky.sk..

17.1.7 Návrh Kúpnej zmluvy v jednom vyhotovení. Návrh Kúpnej zmluvy musí byť podpísaný uchádzačom alebo osobou oprávnenou konať za uchádzača. Návrh Zmluvy sa predkladá so všetkými prílohami a doplnenými údajmi vyznačenými v Zmluve vo formáte PDF.

17.1.8 Krycí list ponuky, vygenerovaný a vyplnený v rátane vypísania obsahu dokumentov ponuky priamo v systéme eZakazky na portáli www.ezakazky.sk.  
Krycí list ponuky uchádzač musí podpísať kvalifikovaným/zaručeným elektronickým podpisom.

17.1.10 Doklady a dokumenty preukazujúce splnenie podmienok účasti v zmysle časti A.2 Podmienky účasti.

17.1.11 Zoznam subdodávateľov (Vzor Zoznamu je uvedený v Prílohách k súťažným podkladom).

17.1.12 Súpis ponúknutých a ocenených ekvivalentných výrobkov/tovarov.

17.1.13 Doklad o zložení zábezpeky. 

17.2. Uchádzač berie na vedomie, že elektronická podoba ponuky vypracovaná podľa bodu 13.6.2 týchto súťažných podkladov bude verejným obstarávateľom bezodkladne po uzavretí zmluvy s úspešným uchádzačom alebo zrušení postupu zadávania zákazky (ak to prichádza do úvahy), zverejnená na profile verejného obstarávateľa podľa § 64 ods. 1 písm. b) zákona o verejnom obstarávaní.

17.3. V prípade, ak ponuka nebude obsahovať všetky náležitosti podľa bodu 17.1, bude považovaná za nedostatočnú a komisia bude postupovať pri jej posudzovaní v zmysle zákona o verejnom obstarávaní.

17.4. Pri zistení rozdielov medzi technickými alebo cenovými špecifikáciami uvedenými v návrhu zmluvy a technickými alebo cenovými špecifikáciami v ostatných častiach ponuky rozhodujúce pre vyhodnocovanie ponuky budú technické alebo cenové špecifikácie uvedené v návrhu zmluvy.

Požiadavky na obsah návrhu zmluvy o dielo:
17.5 Verejný obstarávateľ požaduje, aby predložený návrh zmluvy bol vypracovaný v súlade s časťou D. Obchodné podmienky uskutočnenia predmetu zákazky týchto súťažných podkladov.
17.6 Verejný obstarávateľ požaduje, aby uchádzač predložil ocenený výkaz výmer (príloha č. 1 zmluvy o dielo) vo formáte PDF a vo formáte XLSX, prehľad ekvivalentných výrobkov a materiálov použitých pri oceňovaní predmetu zmluvy (ak sa uplatňujú), uchádzač predloží v samostatnom výkaze výmer a zoznam kvalifikovaných osôb vypracovaný podľa vzoru (príloha č. 6 zmluvy o dielo).


Časť V.
                                                    Predkladanie ponuky
18. Náklady na ponuku

18.1 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

19. Uchádzač oprávnený predložiť ponuku
19.1. Uchádzač, ako fyzická osoba alebo právnická osoba, alebo skupina dodávateľov, ktorá je na trhu oprávnená dodávať tovar uskutočňovať stavebné práce alebo poskytovať služby a predložila ponuku. 
19.2. Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť. (§ 20 ods. 4,5 zákona č. 85/2005 Z. z.) 
19.3. Ak ponuku predloží právnická osoba uvedená v bode 19.2, bude táto ponuka z verejnej súťaže vylúčená. 
19.4. Uchádzačom môže byť aj skupina fyzických osôb/právnických osôb vystupujúcich voči verejnému obstarávateľovi spoločne. Skupina dodávateľov nemusí vytvoriť právne vzťahy, musí však stanoviť vedúceho člena (ďalej aj „lídra“) skupiny dodávateľov. Všetci členovia takejto skupiny dodávateľov utvorenej na dodanie predmetu zákazky musia udeliť plnú moc lídrovi skupiny, ktorý bude konať v mene ostatných členov skupiny v rámci tejto súťaže ako napr. prijímať pokyny v tomto verejnom obstarávaní ako aj konať v mene skupiny pre prípad prijatia ich ponuky, podpisu zmluvy a komunikácie/zodpovednosti v procese plnenia zmluvy. V prípade prijatia ponuky skupiny dodávateľov sa vyžaduje, aby skupina dodávateľov z dôvodu riadneho plnenia zmluvy uzatvorila a predložila verejnému obstarávateľovi zmluvu v súlade s platnými právnymi predpismi, ktorá bude zaväzovať zmluvné strany, aby ručili spoločne za záväzky voči verejnému obstarávateľovi vzniknuté pri realizácii predmetu zákazky.

19.5. Každý uchádzač môže predložiť iba jednu ponuku. Uchádzač, ktorý predložil ponuku nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.


20. Predloženie ponuky

20.1 Uchádzač predloží ponuku elektronicky prostredníctvom elektronického nástroja eZakazky na  portáli  www.ezakazky.sk . Elektronický systém automaticky zabezpečí („uzamkne“) ponuku do lehoty na otváranie ponúk tak, aby ju nebolo možné pred lehotou na otváranie ponúk sprístupniť.  

20.2 Uchádzač predkladá ponuku pod identifikáciu verejného obstarávateľa a názov zákazky/heslo „Komplexná obnova, rekonštrukcia a  modernizácia elektroinštalácie, vrátane súvisiacich svetiel a riadenie ich jasu vo výučbovom filmovom štúdiu FTF VSMU, Svoradova 2/a, 811 03 Bratislava ”. 

20.3 Uchádzač predkladá ponuku tak, že samostatne vloží súbory obsahujúce dokumenty k splneniu podmienok účasti, dokumenty k požiadavkám na predmet zákazky, návrh zmluvy, návrh na plnenie kritérií a krycí list ponuky.
	
20.4 Ponuka predložená uchádzačom sa vyhotovuje písomne a predkladá sa elektronicky spôsobom podľa § 49 ods. 1 písm. a) ZVO.  Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk.
	
20.5 Doplnenie, zmenu alebo späť vzatie ponuky je možné vykonať stiahnutím pôvodnej ponuky. Doplnenú, zmenenú alebo inak upravenú ponuku je potrebné doručiť spôsobom, opísaným v týchto súťažných podkladoch, v lehote na predkladanie ponúk.

20.6 Ponuku uchádzač predloží nasledovne:
20.6.1 v predmetnej zákazke uchádzač elektronicky vloží svoju ponuku prostredníctvom elektronického portálu www.ezakazky.sk tak, že uchádzač klikne na záložku „Odoslanie ponuky“, vľavo v „Menu“ klikne na záložku „Identifikácia uchádzača“ a skontroluje údaje. V prípade potreby úpravy údajov, údaje doplní či upraví a potom údaje uloží. Následne uchádzač klikne na záložku: Dokumenty. 
20.6.2 Uchádzač do záložky „Dokumenty“ nahrá všetky dokumenty ponuky. 
Ďalej uchádzač do záložky „Návrh na plnenie kritérií“ vloží svoj návrh t.j. Návrh na plnenie kritérií. 
Predkladanie Návrhu na plnenie kritérií. 
20.6.3 uchádzač na stránke www.ezakazky.sk  pod hlavičkou konkrétneho verejného obstarávateľa a v predmetnej zákazke priamo vyplní v poskytnutom elektronickom dokumente „Návrh na plnenie kritérií“ a tento vyplnený návrh uloží. 
20.6.4 Následne uchádzač klikne na záložku „Krycí list ponuky“ a vyplnený Krycí list, ktorý je podpísaný zaručeným elektronickým podpisom nahrá do tejto záložky. 
20.6.5 K odoslaniu celej ponuky uchádzač pristúpi tak, že klikne na záložku „Odoslanie ponuky“ (tlačidlo dole) a kliknutím na tlačidlo „Odoslať ponuku“ ponuku odošle!

20.7 Elektronickú ponuku nie je možné predložiť po uplynutí lehoty na predkladanie ponúk uvedenej v bode 22.1.

20.8 Verejný obstarávateľ si vyhradzuje právo v prípade vzniku nepredvídateľnej situácie (napr. výpadok systému eZAKAZKY alebo iný objektívny dôvod), ktorá znemožnila uchádzačovi predložiť ponuku v stanovenej lehote na predkladanie ponúk, umožniť uchádzačovi dodatočné predloženie ponuky. Verejný obstarávateľ informuje dotknutého uchádzača o spôsobe dodatočného predloženia ponuky bez zbytočného odkladu po identifikácii vzniku nepredvídateľnej situácie.

21. Označenie elektronickej ponuky

21.1 Elektronická ponuka sa neoznačuje. Systém eZAKAZKY priradí ponuke názov verejného obstarávania v ktorom je elektronická ponuka predkladaná.

22. Miesto a lehota na predkladanie ponuky

22.1 Lehotu na predkladanie ponúk verejný obstarávateľ stanovil nasledovne:  do 7.03.2022 do 9:00 hodiny.

23. Doplnenie, zmena a odvolanie ponuky

23.1 Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk.

23.2 Doplnenie, zmenu alebo späť vzatie ponuky je možné vykonať stiahnutím pôvodnej ponuky v systéme eZAKAZKY.

                                                                       Časť VI.
                                                         Vyhodnotenie ponuky

24. Otváranie ponúk

24.1 Otváranie ponúk sa uskutoční v jednej fáze.

24.2 Otváranie ponúk sa uskutoční 7.3.2022 10:00 na adrese: Vysoká škola múzických umení v Bratislave, Ventúrska 3, 813 01 Bratislava, zasadačka na I. poschodí. Otváranie ponúk je verejné. Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk prostredníctvom informačného systému  „on line“ sprístupnenia ponúk uchádzačom prostredníctvom funkcionality informačného systému eZakazky.

24.3 Ponuky predložené prostredníctvom elektronického nástroja eZakazky na portáli www.ezakazky.sk sa verejnému obstarávateľovi a uchádzačom sprístupnia až po uplynutí lehoty na otváranie ponúk. 

24.4 Na otváraní ponúk budú zverejnené/sprístupnené obchodné mená alebo názvy, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré sa dajú vyjadriť číslom. Ostatné údaje uvedené v ponuke sa nezverejňujú.

24.5 Zápisnica z otvárania ponúk sa uchádzačom posiela do piatich pracovných dní odo dňa otvárania ponúk prostredníctvom elektronického nástroja eZakazky na portáli www.ezakazky.sk.

25. Preskúmanie a hodnotenie ponúk

25.1 Verejný obstarávateľ rozhodol, že na základe § 112 ods. 6 zákona o VO sa vyhodnotenie splnenia podmienok účasti podľa § 40 uskutoční po vyhodnotení ponúk podľa § 53 zákona o VO.

25.2 Do procesu vyhodnocovania ponúk budú zaradené tie ponuky, ktoré:
25.2.1 obsahujú náležitosti ponuky uvedené v bode 17. tejto časti súťažných podkladov,
25.2.2 zodpovedajú požiadavkám verejného obstarávateľa na predmet zákazky uvedeným v týchto súťažných podkladoch.

25.3 Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami verejného obstarávateľa na predmet zákazky uvedenými v týchto súťažných podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.

25.4 Ponuka uchádzača, ktorá nebude spĺňať požiadavky verejného obstarávateľa podľa bodov 25.1. a 25.2. tejto časti súťažných podkladov bude z verejného obstarávania vylúčená. Uchádzačovi bude písomne oznámené vylúčenie jeho ponuky s uvedením dôvodu vylúčenia.

26. Oprava chýb

26.1 Zrejmé matematické chyby zistené pri skúmaní ponúk sú:
26.1.1 Rozdiel medzi sumou uvedenou číslom a sumou uvedenou slovom,
26.1.2 Rozdiel medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom, platiť bude jednotková cena,
26.1.3 Nesprávne spočítaná suma vo vzájomnom súčte alebo v medzisúčte jednotlivých položiek; platiť bude správny súčet, resp. medzisúčet jednotlivých položiek a pod,
26.1.4 Iné zrejmé chyby v písaní a počítaní.

26.2 Komisia písomne požiada uchádzača o vysvetlenie ponuky s cieľom odstránenia zrejmých matematických chýb v ponuke zistených pri jej vyhodnocovaní.

26.3 Do procesu hodnotenia ponúk nebude zaradená a bude vylúčená ponuka uchádzača:
26.3.1 Ak uchádzač neakceptuje opravenú sumu vzniknutú zrejmou matematickou chybou.
26.3.2 Ak uchádzač nedoručí písomné vysvetlenie v lehote dvoch pracovných dní odo dňa odoslania žiadosti o vysvetlenie, pokiaľ komisia neurčila dlhšiu lehotu.

26.4. Uchádzač bude písomne upovedomený o vylúčení jeho ponuky podľa ustanovení bodu 26.3. týchto súťažných podkladov s uvedením dôvodu vylúčenia a lehoty, v ktorej môže byť podaná námietka.

27. Vyhodnocovanie ponúk

27.1 Vyhodnocovanie ponúk vykoná komisia podľa § 53 ZVO. Verejný obstarávateľ vyhodnotí ponuky v súlade s § 66 ods. 7 a §55 ods. 1, t.j. vyhodnotenie splnenia podmienok účasti a požiadaviek na predmet zákazky sa uskutoční až po vyhodnotení ponúk podľa §53 u uchádzača, ktorý sa umiestnil na prvom mieste.

27.2 Platnou ponukou je ponuka, ktorá vyhovuje požiadavkám verejného obstarávateľa na predmet zákazky obsiahnutý v týchto súťažných podkladoch, obsahuje všetky požadované náležitosti ponuky a zároveň neobsahuje žiadne obmedzenia alebo výhrady, ktoré sú v rozpore s týmito dokumentmi. Ponuky nezodpovedajúce týmto požiadavkám budú zo súťaže vylúčené.

27.3 Verejný obstarávateľ vylúči zo súťaže ponuku, ak nebudú splnené všetky požiadavky na predmet zákazky uvedené v týchto súťažných podkladoch. Verejný obstarávateľ vylúči zo súťaže ponuku, ak technické parametre – rozmery, výkonnostné a funkčné charakteristiky uvádzané v ponuke budú nižšie resp. horšie ako ich verejný obstarávateľ požaduje v týchto súťažných podkladoch, ak navrhnuté riešenie v ponuke nebude zabezpečovať požadované funkcie alebo ak nebude obsahovať požadované technické prvky alebo ak v ponuke nebude preukazne dokumentáciou doložené zabezpečenie splnenia požiadaviek verejného obstarávateľa.

27.4 Komisia môže písomne požiadať uchádzačov o vysvetlenie ponúk. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

27.5 Ak uchádzač na žiadosť komisie nedoručí vysvetlenie v lehote dvoch pracovných dní odo dňa odoslania žiadosti, ak komisia neurčí dlhšiu lehotu, predložené vysvetlenie nebude v súlade s požiadavkou komisie, bude ponuka uchádzača z verejného obstarávania vylúčená.

27.6 Uchádzač bude upovedomený o vylúčení jeho ponuky s uvedením dôvodu vylúčenia a lehoty, v ktorej môže byť podaná námietka.

27.7 Ak sa pri určitej zákazke javí ponuka ako mimoriadne nízka vo vzťahu k dodanému tovaru, komisia písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné podľa § 53, ods. 2 ZVO. Uchádzač musí doručiť odôvodnenie mimoriadne nízkej ponuky do piatich pracovných dní odo dňa doručenia žiadosti, pokiaľ komisia neurčila dlhšiu lehotu. Tieto podrobnosti sa môžu týkať najmä: 
a)   technického riešenia alebo osobitne výhodných podmienok, ktoré má uchádzač k dispozícii na dodanie tovaru, 
b)  osobitosti tovaru, 
c)   možnosti uchádzača získať štátnu pomoc. 
27.8 Poradie ponúk, ktoré budú spĺňať stanovené podmienky a neboli v procese vyhodnocovania ponúk zo súťaže vylúčené, bude v zmysle výzvy na predkladanie ponúk zostavené podľa kritérií na hodnotenie ponúk uvedených vo výzve na predkladanie ponúk, v súťažných podkladoch a na základe pravidiel ich uplatnenia určených v súťažných podkladoch časti „A. 3 Kritériá hodnotenia“.

                                                                       Časť VII.
                                              Dôvernosť a etika vo verejnom obstarávaní

28. Dôvernosť procesu verejného obstarávania

28.1 Informácie, týkajúce sa preskúmavania, vysvetľovania, vyhodnocovania ponúk a odporúčaní na prijatie ponuky najúspešnejšieho uchádzača sú dôverné. Členovia komisie na vyhodnocovanie ponúk a zodpovedné osoby verejného obstarávateľa nebudú počas prebiehajúceho procesu verejného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym tretím osobám.

28.2 Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi/ osobitnými predpismi (zákon č.211/2000 Z. z. o slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov, atď.).

28.3 Za dôverné informácie je možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ako obchodné tajomstvo uchádzač nemôže označiť údaje, ktoré sú návrhmi na plnenie kritérií.


29. Revízne postupy

29.1 Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podľa § 164 zákona o verejnom obstarávaní podať verejnému obstarávateľovi žiadosť o nápravu.

29.2 Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podať podľa § 170 zákona o verejnom obstarávaní námietku proti postupu verejného obstarávateľa.

                                                                       Časť VIII.
                                                                 Prijatie ponuky

30. Informácia o výsledku vyhodnotenia ponúk

30.1 Každému uchádzačovi, ktorého ponuka bola vyhodnocovaná, bude zaslaný výsledok vyhodnotenia ponúk vrátane poradia uchádzačov. Úspešnému/úspešným uchádzačovi/uchádzačom bude oznámené, že verejný obstarávateľ jeho/ich ponuku/ponuky prijíma. Súčasne ostatným uchádzačom jednotlivo bude oznámené, že neuspeli, s uvedením dôvodu/dôvodov neprijatia ich ponuky a identifikácie úspešného/úspešných uchádzača/uchádzačov, ako aj informácie o charakteristikách a výhodách jeho/ich ponuky/ponúk a lehotu, v ktorej môže byť podaná námietka.

31. Uzavretie zmluvy

31.1 Verejný obstarávateľ po uplynutí lehôt stanovených zákonom o verejnom obstarávaní písomne vyzve úspešného uchádzača na uzavretie zmluvy.

31.2 Verejný obstarávateľ uzavrie zmluvu s úspešným uchádzačom. Úspešný uchádzač je povinný poskytnúť riadnu súčinnosť potrebnú na uzavretie zmluvy v súlade s § 56 ods. 8 zákona o verejnom obstarávaní.

31.3 Zmluva s úspešným uchádzačom, ktorého ponuka bola prijatá, bude uzavretá v lehote viazanosti ponúk a to najskôr jedenásty deň odo dňa odoslania informácie o výsledku vyhodnocovania ponúk podľa § 55 ZVO, ak nebola podaná žiadosť o nápravu, ak žiadosť o nápravu bola doručená po uplynutí lehoty podľa § 164 ods.5 alebo ods. 6 zákona o verejnom obstarávaní alebo ak neboli doručené námietky podľa § 170 zákona o verejnom obstarávaní.

31.4 Uzavretá Zmluva nesmie byť v rozpore so súťažnými podkladmi a s ponukou predloženou úspešným uchádzačom.

31.5 Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora (ďalej len ako "RPVS") a nie je zapísaný v RPVS alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do RPVS, nie sú zapísaní v RPVS.

31.6 Osobitné zmluvné podmienky:
Toto obstarávanie je zamerané aj na sociálny hľadisko podľa § 10, ods. 7 ZVO, t.z. dodávateľ  počas celej doby platnosti zmluvy musí mať zamestnaného minimálne 1 zamestnanca z dlhodobo nezamestnaných, vedených na úrade práce (môže byť z marginalizovaných komunít). V prípade, že ho počas trvania zmluvy bude musieť prepustiť, musí ho nahradiť ďalším dlhodobo nezamestnaným. Podrobnosti sú uvedené v Čl. 14 návrhu Zmluvy o dielo.  

32. Ďalšie informácie

32.1 Verejný obstarávateľ si vyhradzuje právo možnosti zrušiť použitý postup zadávania zákazky podľa § 57 zákona o verejnom obstarávaní ak ponuky budú neregulárne alebo inak neprijateľné, prípadne ak presiahnu finančnú čiastku určenú obstarávateľom na predmet zákazky.

32.2 Verejný obstarávateľ si vyhradzuje právo primerane predĺžiť lehotu viazanosti ponúk a o tejto skutočnosti informuje všetkých uchádzačov.

32.3 Ponuky musia byť v súlade s platnými právnymi predpismi SR.

32.4 Uchádzači nemajú právo na úhradu nákladov spojených so spracovaním ponúk a s účasťou v tomto verejnom obstarávaní.

32.5 Táto súťaž sa uskutočňuje podľa zákona o verejnom obstarávaní. Ďalšie postupy, vzťahy, termíny, povinnosti a pod. viažuce sa k vyhlásenému postupu verejného obstarávania, ktoré nie sú popísané alebo špecifikované v týchto súťažných podkladoch, sa v tomto verejnom obstarávaní riadia všeobecnými ustanoveniami zákona o verejnom obstarávaní.

32.6 Verejný obstarávateľ v súlade s § 41 zákona o verejnom obstarávaní stanovuje pravidlá pre využívanie subdodávateľov nasledovne: verejný obstarávateľ požaduje, aby uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok. Verejný obstarávateľ zároveň požaduje, aby navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40, ods. 6; oprávnenie dodávať tovar, uskutočňovať stavebné práce alebo poskytovať služby sa preukazuje vo vzťahu k tej časti predmetu zákazky, ktorú má subdodávateľ plniť. V prípade zmeny subdodávateľa musí vyššie uvedené podmienky spĺňať aj nový subdodávateľ.

Zákon o verejnom obstarávaní definuje pojem subdodávateľ v ustanovení § 2 ods. 5 písm. e), a to ako hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky alebo koncesie. Podľa usmernenia Úradu pre verejné obstarávanie č. 13551-5000/2016 z 10.08.2016 hospodársky subjekt v pozícií subdodávateľa by mal preukázateľne disponovať informáciou, že dodávka predmetného tovaru je za účelom danej zákazky, t. j. bude mať s úspešným uchádzačom uzatvorenú zmluvu o dodávkach tovarov na účely plnenia tejto konkrétnej zákazky. Ak má hospodársky subjekt s uchádzačom uzatvorenú len všeobecnú zmluvu o dodávkach tovarov alebo služieb/uskutočnení stavieb, nie je považovaný za subdodávateľa.

32.7 V súlade s § 41 ods. 3 zákona o verejnom obstarávaní verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

32.8 Pravidlá pre zmenu subdodávateľov sú uvedené v návrhu zmluvy.

32.9 Verejný obstarávateľ vyhlasuje, že osobné údaje bude spracúvať len za účelom účasti uchádzača v predmetnom verejnom obstarávaní a plnenia si zákonných povinností s tým súvisiacimi a v súlade so zákonom o ochrane osobných údajov a príslušnými právnymi predpismi EÚ, a to za použitia primeraných technických, organizačných a bezpečnostných opatrení. Spracúvanie osobných údajov verejným obstarávateľom sa vykonáva počas trvania vyhlásenej súťaže a na dobu potrebnú k výkonu práv a povinností vyplývajúcich zo všeobecne záväzných právnych predpisov.

32.10. Dôvernosť procesu verejného obstarávania
Informácie, týkajúce sa preskúmania, vysvetľovania a vyhodnocovania, vzájomného porovnania ponúk a odporúčaní prijatia ponúk sú dôverné. Členovia komisie na vyhodnotenie ponúk a zodpovedné osoby verejného obstarávateľa nesmú/nebudú počas prebiehajúceho procesu vyhláseného verejného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám. V prípade, ak pri predkladaní ponuky nastane situácia, že nejaká časť ponuky bude dôverná, uchádzač vo svojej ponuke jednoznačne označí doklady a dokumenty (resp. ich časti), ktoré považuje za dôverné informácie.

32.11 Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi/osobitnými predpismi (zákon č. 211/2000 Z. z. slobodnom prístupe k informáciám a o zmene a doplnení niektorých zákonov v znení neskorších predpisov, zákon č. 215/2004 Z. z. o  ochrane utajovaných skutočností a o zmene a doplnení niektorých zákonov v znení neskorších predpisov atď.).

32.12 Za dôverné informácie je na účely zákona o VO možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

32.13 Uchádzač, ktorého ponuka bude prijatá a s ktorým bude uzavretá zmluva (ďalej len „zhotoviteľ“), ako aj akýkoľvek iný zhotoviteľ, s ktorým je/bude zhotoviteľ prepojený alebo ku ktorému je/bude pridružený (ďalej len „pridružený podnik“), prípadne jeho dodávatelia vo vzťahu k plneniu uzavretej zmluvy (ďalej len „subdodávateľ“), vrátane ich pracovníkov, budú povinní dodržiavať mlčanlivosť vo vzťahu ku skutočnostiam, zisteným počas plnenia zmluvy/platnosti zmluvy, resp. súvisiace s predmetom plnenia zmluvy. Všetky dokumenty, ktoré zhotoviteľ vyhotoví podľa požiadaviek verejného obstarávateľa a v súlade s uzavretou zmluvou, budú dôverné a nebude možné ich použiť bez predchádzajúceho súhlasu verejného obstarávateľa.
32.14 Verejný obstarávateľ upozorňuje záujemcov a uchádzačov, že predložením ponuky môže dôjsť k sprístupneniu, sprostredkovaniu alebo spracovaniu osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov. Záujemca alebo uchádzač je povinný disponovať súhlasom dotknutej osoby so spracovaním jej osobných údajov na účely predloženia ponuky, jej vyhodnotenia, spracovania a uchovávania dokumentácie k verejnému obstarávaniu a vykonania kontroly v súlade so zákonom o VO. V prípade pochybností má záujemca alebo uchádzač povinnosť kedykoľvek na základe výzvy verejného obstarávateľa preukázať udelenie súhlasu dotknutej osoby na uvedený účel. Informácie o spracovaní osobných údajov dotknutých osôb sú uvedené v Prílohe č. 9 týchto súťažných podkladov.

A.2 Podmienky účasti

33. Podmienky účasti vo verejnom obstarávaní, týkajúce sa osobného postavenia

33.1 Uchádzač musí spĺňať nasledovné podmienky účasti týkajúce sa osobného postavenia uvedené v §32 ods. 1 zákona o verejnom obstarávaní:
33.1.1  Podmienka účasti podľa § 32 ods. 1 písm. a), že nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe. 
Uvedenú podmienku účasti preukáže uchádzač/záujemca v súlade s § 32 ods. 2 písm. a) doloženým výpisom registra trestov nie starším ako tri mesiace. Podnikateľ ‐ fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydané živnostenské oprávnenie alebo iné než živnostenské oprávnenie podľa osobitných predpisov/ Podnikateľ ‐ právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za spoločnosť (len v prípade, že v krajine sídla záujemcu takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami podnikateľa.

33.1.2 Podmienka účasti podľa § 32 ods. 1 písm. b), nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu. 
Uvedenú podmienku účasti preukáže uchádzač/záujemca v súlade s § 32 ods. 2 písm. b) doloženým potvrdením zdravotnej poisťovne a Sociálnej poisťovne nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).

33.1.3 Podmienka účasti podľa § 32 ods. 1 písm. c), nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu. 
Uvedenú podmienku účasti preukáže uchádzač/záujemca v súlade s § 32 ods. 2 písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).

33.1.4 Podmienka účasti podľa § 32 ods. 1 písm. d), že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. 
Uvedenú podmienku účasti preukáže uchádzač/záujemca v súlade s § 32 ods. 2 pís. d) doloženým potvrdením príslušného súdu nie starším ako tri mesiace.

33.1.5 Podmienka účasti podľa § 32 ods. 1 písm. e), že je oprávnený dodávať tovar, uskutočňovať stavebné práce alebo poskytovať službu. 
Uvedenú podmienku účasti preukáže uchádzač/záujemca v súlade s § 32 ods. 2 pís. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

33.1.6 Podmienka účasti podľa § 32 ods. 1 písm. f), že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
Uvedenú podmienku účasti preukáže uchádzač/záujemca v súlade s § 32 ods. 2 písm. f) doloženým čestným vyhlásením.

33.1.7 Podmienka účasti podľa § 32 ods. 1 písm. g), že sa nedopustil v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať.

33.1.8 Podmienka účasti podľa § 32 ods. 1 písm. h), že sa nedopustil v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

33.2 Uchádzač/záujemca zapísaný do Zoznamu hospodárskych subjektov vedeného Úradom pre verejné obstarávanie môže doklady požadované na preukázanie splnenia podmienok účasti podľa § 32 ods. 1 písm. a) až f) zákona č. 343/2015 Z. z. o verejnom obstarávaní nahradiť predložením informácie o jeho zapísaní do zoznamu hospodárskych subjektov, prípadne potvrdením o jeho zapísaní do zoznamu hospodárskych subjektov podľa § 152 zákona o verejnom obstarávaní.

33.3 Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 33.1 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

34. Podmienky účasti vo verejnom obstarávaní, týkajúce sa finančného alebo ekonomického postavenia

34.1 Uchádzač musí spĺňať podmienky účasti týkajúce sa finančného a ekonomického
postavenia, ktoré preukáže predložením nasledovných dokladov:
34.1.1 Podľa § 33 ods. 1 písm. d) zákona o verejnom obstarávaní - uchádzač preukazuje svoje finančné a ekonomické postavenie prehľadom o celkovom obrate za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti.

Minimálna požadovaná úroveň štandardov:

Verejný obstarávateľ požaduje predloženie prehľadu o celkovom obrate za posledné 3 hospodárske roky, za ktoré sú dostupné v závislosti od vzniku alebo začatia prevádzkovania činnosti, a to v min. kumulatívnej výške 400 000,00 EUR súhrnne za všetky požadované hospodárske roky. Prehľad o dosiahnutom obrate uchádzač podloží: kópiou výkazu ziskov a strát alebo výkazu o príjmoch a výdavkoch za posledné 3 hospodárske roky, resp. za pomernú
dĺžku prevádzkovania činnosti, alebo ak má zverejnené účtovné závierky v Registri účtovných závierok v jeho verejnej časti, vo svojej ponuke môže uviesť len URL adresu, na ktorej sú výkazy ziskov a strát alebo výkazy o príjmoch a výdavkoch dostupné a verejný obstarávateľ túto skutočnosť overí.
Pokiaľ sú výkazy ziskov a strát alebo výkazy o príjmoch a výdavkoch zostavené v inej mene ako v mene EUR, uchádzač prepočíta celkový obrat za každý ukončený hospodársky rok do meny EUR. K prepočtu cudzej meny na EUR sa použije kurz Európskej centrálnej banky platný ku dňu zverejnenia Výzvy. Doklady a dokumenty, ktorými uchádzač preukazuje splnenie podmienky účasti podľa § 33 ods. 1 písm. d) zákona o verejnom obstarávaní musia byť v ponuke predložené ako scan originálu alebo ich úradne osvedčenej kópie pokiaľ nie je určené inak.

34.2 Uchádzač môže na preukázanie finančného a ekonomického postavenia využiť finančné zdroje inej osoby v zmysle § 33 ods. 2 zákona o verejnom obstarávaní. Ak uchádzač preukazuje finančné a ekonomické postavenie použitím zdrojov inej osoby, verejnému obstarávateľovi preukáže, že táto osoba spĺňa podmienky účasti týkajúce sa osobného postavenia okrem oprávnenia na dodanie predmetu zákazky podľa § 32 ods. 1 písm. e) zákona o verejnom obstarávaní a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.
Ak uchádzač preukazuje finančné a ekonomické postavenie využitím zdrojov inej osoby, verejnému obstarávateľovi preukáže, že pri plnení zmluvy bude skutočne používať zdroje tejto osoby. Túto skutočnosť uchádzač preukáže písomnou zmluvou uzavretou s osobou, ktorej zdrojmi preukazuje svoju finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.

34.3 Ak uchádzač nedokáže z objektívnych dôvodov poskytnúť na preukázanie finančného a ekonomického postavenia dokument určený verejným obstarávateľom, môže finančné a ekonomické postavenie preukázať predložením iného dokumentu, ktorý verejný obstarávateľ považuje za vhodný. Verejný obstarávateľ bude za vhodný dokument považovať ekvivalentný doklad, pokiaľ uchádzač nebude z objektívnych dôvodov schopný predložiť doklad vyžadovaný verejným obstarávateľom. Verejný obstarávateľ uchádzačovi odporúča takéto objektívne dôvody vo svojej ponuke uviesť.

34.4. V prípade uchádzača, ktorého tvorí skupina dodávateľov zúčastnená vo verejnom obstarávaní, tento preukazuje splnenie podmienok účasti týkajúcich sa finančného a ekonomického postavenia za všetkých členov skupiny spoločne.

35. Podmienky účasti vo verejnom obstarávaní, týkajúce sa technickej alebo odbornej spôsobilosti

35.1 Uchádzač musí spĺňať nasledovné podmienky účasti týkajúce sa technickej alebo odbornej spôsobilosti:
35.1.1 Podmienka účasti podľa § 34 ods. 1 písm. b). Uvedenú podmienku účasti preukazuje uchádzač/záujemca predložením zoznamu stavebných prác uskutočnených za  predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom 
1) bol verejný obstarávateľ alebo obstarávateľ podľa zákona o VO  dokladom je referencia, 
2) bola iná osoba ako verejný obstarávateľ alebo, dôkaz o plnení potvrdí odberateľ; ak také potvrdenie uchádzač nemá k dispozícii, vyhlásením uchádzača o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené. 

Minimálna požadovaná úroveň štandardu:
Uchádzač predloží Zoznam stavebných prác za predchádzajúcich päť rokov od vyhlásenia verejného obstarávania (ďalej v tomto bode aj ,,rozhodné obdobie), ktorým preukáže, že uskutočnil stavebné práce rovnakého alebo obdobného charakteru ako je predmet zákazky. Zo zoznamu uskutočnených stavebných prác musí vyplývať, že uchádzač v relevantnom období uskutočnil stavebné práce rovnakého alebo obdobného charakteru ako predmet zákazky v kumulatívnej hodnote minimálne vo výške hodnoty zákazky v  EUR bez DPH. Za uskutočnenie stavebných prác rovnakého alebo obdobného charakteru ako je predmet zákazky sa považuje opis v bode B.1 týchto súťažných podkladov, PD a Výkaz Výmer uvedený v prílohách týchto súťažných podkladov. 
Zoznam stavebných prác má obsahovať:
a) identifikáciu odberateľa a kontakt na odberateľa, 
b) názov a stručný opis predmetu zákazky, 
c) zmluvnú cenu zákazky bez DPH v EUR, 
d) lehotu uskutočnenia prác, 
e) potvrdenie o uspokojivom vykonaní stavebných prác odberateľom.
Ak budú v zmluvnej cene zákazky (v referenčnom liste) zarátané aj iné stavebné práce alebo činnosti ako požadované, uchádzač je povinný vyčísliť a uviesť cenu len za práce rovnakého alebo podobného charakteru ako je predmet zákazky.

35.1.2 Podľa § 34 ods. 1 písm. g) zákona: Vyžaduje sa uviesť údaje o vzdelaní a odbornej praxi alebo o odbornej kvalifikácii osôb určených na plnenie zmluvy, osobitne za riadenie stavebných prác, osoby stavbyvedúceho.

Minimálna požadovaná úroveň štandardu:
A) Stavbyvedúci:
- údaje  minimálne o jednej osobe s oprávnením na výkon činnosti stavbyvedúceho a odbornou praxou v oblasti riadenia stavieb v dĺžke min. 3 roky z riadenia stavebných prác rovnakého alebo obdobného charakteru ako je predmet zákazky a má minimálne 3 praktické skúsenosti v pozícii samostatného vedenia stavby s ohľadom na podmienky získania oprávnenia na výkon činnosti stavbyvedúceho v súlade s legislatívou SR. 
Uchádzač preukáže údaje stavbyvedúceho nasledovnými dokladmi:
- dokladom o odbornej spôsobilosti alebo dokladom o vykonaní odbornej skúšky podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov na výkon činnosti stavbyvedúceho s odborným zameraním na pozemné stavby v Slovenskej republike (z dokladu musí byť zrejmé zameranie pozemné stavby) alebo ekvivalentného zákona.
 - čestným vyhlásením o praxi, osobitne o riadení stavieb, rekonštrukčných alebo stavebných prác rovnakého alebo podobného charakteru ako je predmet zákazky z pozície stavbyvedúceho alebo asistenta stavbyvedúceho.
-  čestným vyhlásením stavbyvedúceho, že bude k dispozícii na riadenie stavebných prác počas trvania zmluvy,

35.1.3 Podľa  § 34 ods. 1 písm. d) v nadväznosti na § 35 Technickú alebo odbornú spôsobilosť uchádzač preukáže v zmysle § 34 ods. 1 písm. d)  v nadväznosti  na  § 35 zákona  o VO opisom technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality.

Minimálna požadovaná úroveň štandardu
Uchádzač predloží platný certifikát systému manažérstva kvality vydaný nezávislou inštitúciou podľa normy EN ISO 9001. Verejný obstarávateľ uzná ako rovnocenné osvedčenie vydané príslušnými orgánmi členských štátov. Verejný obstarávateľ musí prijať aj iné dôkazy predložené uchádzačom, ktoré sú rovnocenné opatreniam na zabezpečenie kvality podľa požiadaviek na vystavenie príslušného certifikátu, pre oblasť stavebníctvo .

35.1.4 Podľa § 34 ods. 1 písm. h) v nadväznosti na § 36 zákona Technickú alebo odbornú spôsobilosť uchádzač preukáže v zmysle § 34 ods. 1 písm. h) v nadväznosti na § 36 zákona o VO uvedením opatrení environmentálneho manažérstva, ktoré uchádzač alebo záujemca použije pri plnení zmluvy.

Minimálna požadovaná úroveň štandardu 
Uchádzač predloží platný certifikát systému environmentálneho manažérstva vydaný nezávislou inštitúciou podľa normy ISO 14001. Verejný obstarávateľ uzná ako rovnocenné osvedčenie vydané príslušnými orgánmi členských štátov. Verejný obstarávateľ musí prijať aj iné dôkazy predložené uchádzačom, ktoré sú rovnocenné opatreniam na zabezpečenie kvality podľa požiadaviek na vystavenie príslušného certifikátu.
- oprávnenie vydané Technickou inšpekciou v zmysle Vyhlášky MPSVaR SR č.508/2009 Z. z., ktoré oprávňuje jeho držiteľa na montáž do funkčného celku na mieste budúcej prevádzky skupiny výhradných technických zariadení elektrických  ( pre VTZ elektrické) v rozsahu:  E1 technické zariadenia elektrické bez obmedzenia napätia vrátane bleskozvodov, triedy objektov B.

35.2  Doklady preukazujúce splnenie podmienok účasti Technickej a odbornej spôsobilosti môže uchádzač predbežne nahradiť:
1. Jednotným európskym dokumentom podľa § 39 zákona;
2. Čestným vyhlásením podľa § 114 ods. 1 zákona, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil.

36. Doklady preukazujúce splnenie podmienok účasti

36.1 Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka, to neplatí pre doklady a dokumenty vyhotovené v českom jazyku.

36.2 Doklady vyhotovené uchádzačom, musia byť podpísané uchádzačom alebo osobou oprávnenou konať za uchádzača. Doklady vystavené iným subjektom alebo úradom, uchádzač podpisovať nemusí.

Spoločné ustanovenia k bodu 1. (Osobné postavenie) a 3. (Technická alebo odborná spôsobilosť): 

36.3 Ak nie je v jednotlivých ustanoveniach upravené inak, predmetné doklady uchádzač  predkladá v needitovateľnej forme vo formáte „pdf“. Dokumenty uvedie v Krycom liste ponuky.

36.4 Ak uchádzač  má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1. alebo 3. alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

36.5 Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

36.6 Konečným rozhodnutím príslušného orgánu verejnej moci na účely tohto zákona sa rozumie
a) právoplatné rozhodnutie príslušného správneho orgánu, proti ktorému nie je možné podať žalobu,
b) právoplatné rozhodnutie príslušného správneho orgánu, proti ktorému nebola podaná žaloba,
c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo iný právoplatný rozsudok súdu.

36.7 Uchádzač sa považuje za spĺňajúceho podmienky účasti týkajúce sa osobného postavenia podľa bodu 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

36.8 Uchádzač môže predbežne nahradiť doklady na preukázanie splnenia podmienok účasti jednotným európskym dokumentom, v zmysle § 39 zákona o verejnom obstarávaní a pokynov nižšie, alebo preukázať splnenie podmienok účasti osobného postavenia zápisom do zoznamu hospodárskych subjektov v zmysle § 152 zákona o verejnom obstarávaní.

36.9 Podmienky účasti na osobné postavenie vyplývajú z § 32 ods. 1 – 7 zákona o verejnom obstarávaní a predkladajú sa ako originál alebo úradne osvedčená kópia dokladov.

37. Všeobecné informácie

37.1 Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi alebo obstarávateľovi preukázať, že pri plnení zmluvy bude skutočne používať zdroje a/alebo kapacity osoby, ktorej postavenie a/alebo spôsobilosť využíva na preukázanie technickej alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú alebo odbornú spôsobilosť. Z písomnej zmluvy musí vyplývať záväzok osoby, že poskytne plnenie a/alebo kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. 

37.2 Podľa § 39 zákona o verejnom obstarávaní:

37.2.1	Jednotný európsky dokument na účely tohto zákona je dokument, ktorým hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom alebo obstarávateľom.

37.2.2	Jednotný európsky dokument obsahuje aktualizované vyhlásenie hospodárskeho subjektu, že:
a) neexistuje dôvod na jeho vylúčenie,
b) spĺňa objektívne a nediskriminačné pravidlá a kritériá výberu obmedzeného počtu záujemcov, ak verejný obstarávateľ alebo obstarávateľ obmedzil počet záujemcov,
c) poskytne verejnému obstarávateľovi alebo obstarávateľovi na požiadanie doklady, ktoré nahradil jednotným európskym dokumentom.

37.2.3	Hospodársky subjekt v jednotnom európskom dokumente uvedie ďalšie relevantné informácie podľa požiadaviek verejného obstarávateľa alebo obstarávateľa, orgány a subjekty, ktoré vydávajú doklady na preukázanie splnenia podmienok účasti. Ak sú požadované doklady pre verejného obstarávateľa alebo obstarávateľa priamo a bezodplatne prístupné v elektronických databázach, hospodársky subjekt v jednotnom európskom dokumente uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.

37.2.4	Hospodársky subjekt môže jednotný európsky dokument použitý v konkrétnom verejnom obstarávaní použiť aj opakovane, ak potvrdí, že informácie v pôvodnom jednotnom európskom dokumente sú naďalej aktuálne.

37.2.5	Ak uchádzač použije jednotný európsky dokument, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených jednotným európskym dokumentom. Uchádzač doručí doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu.

37.2.6	 Ak verejný obstarávateľ má k dokladom prístup, tieto od uchádzača nevyžaduje a požadované informácie získa na základe prístupu do elektronickej databázy.

37.2.7	Verejný obstarávateľ nevyžaduje ani predloženie dokladu alebo dokladov, ktoré má k dispozícii z iného verejného obstarávania a ktoré sú aktuálne a platné.

37.2.8	Ak uchádzač predkladá JED, predkladá tento doklad v needitovateľnej forme vo formáte „pdf“. Dokumenty uvedie v Krycom liste ponuky.


A.3 Kritériá hodnotenia

38. Kritériá hodnotenia ponúk

38.1 Verejný obstarávateľ požaduje, aby uchádzač predložil ceny na predmet zákazky, ktoré budú zohľadňovať všetky požiadavky verejného obstarávateľa uvedené v časti „ B.1 OPIS PREDMETU ZÁKAZKY“ v týchto súťažných podkladoch formou vyplnenia a ocenenia všetkých položiek vo Výkaze výmer. Súhrnnú cenu za celý predmet zákazky uvedie v Návrhu na plnenie kritéria vygenerovanom v systéme eZakazky. 

38.2 Verejný obstarávateľ stanovil jedno hodnotiace kritérium, ktorým je
najnižšia cena za celý predmet zákazky, vypočítaná a vyjadrená v eurách (EUR) s DPH....................................................................................................................... váha 100 % 

38.3 Cenu uchádzač uvedie a vyplní vo vygenerovanom formulári v elektronickom nástroji e-Zakazky „Návrh na plnenie kritérií“. 

38.4 Maximálny počet bodov 100 dostane ten uchádzač, ktorého ponuková cena za celý predmet zákazky s DPH bude najnižšia. Poradie ostatných uchádzačov komisia na vyhodnotenie ponúk stanoví ako pomer najnižšej ponuky a hodnotenej ponuky podľa ponukovej ceny za celý predmet zákazky s DPH prenásobený váhou 100. 

38.5 Uchádzač vo svojej ponuke predloží ocenený výkaz výmer, ktorý tvorí prílohu č. 1 zmluvy o dielo, a to vo formáte PDF a vo formáte XLSX. Vo výkaze výmer budú jednotkové ceny matematicky zaokrúhlené na 2 desatinné miesta, množstvo na 3 desatinné miesta, celková cena bez DPH aj s DPH bude zaokrúhlená na 2 desatinné miesta. Nastavenie zobrazenia cien v bunkách na príslušný počet desatinných miest nepostačuje, a nie je totožné so zaokrúhlením. Z tohto dôvodu verejný obstarávateľ odporúča pri zadávaní cien použiť pre zaokrúhlenie funkciu ROUND. V celkovej cene bude zahrnutý aj záručný servis svetelnej techniky počas celej záručnej doby podľa ZoD. 

Pri položke, ktorá bude obsahovať nulovú hodnotu, resp. nebude uvedená žiadna hodnota bude sa mať za to, že náklady na túto položku sú zohľadnené v iných položkách tvoriacich predmet tejto zákazky. V takomto prípade uchádzač nie je oprávnený si nárokovať akúkoľvek úhradu takejto položky počas celej doby plnenia predmetu zákazky.

38.6. Ak je uchádzač identifikovaný pre DPH v inom členskom štáte EÚ, tento uchádzač nebude pri plnení Zmluvy fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z. z. a cenu vrátane DPH. Verejný obstarávateľ nie je zdaniteľnou osobou a v tomto prípade je/bude registrovaný pre DPH podľa § 7 zákona č. 222/2004 Z. z. a bude povinný odviesť DPH v SR podľa zákona č. 222/2004 Z. z. 

38.7 V prípade, ak uchádzač ku dňu predkladania ponuky nie je platcom DPH, avšak po uzatvorení zmluvného vzťahu sa ním stane, nemá nárok na zvýšenie celkovej ceny predmetu zákazky, t. j. v prípade zmeny postavenia uchádzača na platcu DPH, sú ním predložené celkové ceny konečné a nemenné a budú považované za cenu na úrovni s DPH. 

38.8 Komisia na vyhodnocovanie ponúk bude vyhodnocovať iba tie ponuky, ktoré splnili požiadavky verejného obstarávateľa na predmet zákazky stanovené vo výzve na predkladanie ponúk a v súťažných podkladoch. Hodnotenie ponúk bude v zmysle § 53 zákona o VO.

38.9 V prípade rovnosti kritéria na vyhodnotenie ponúk rozhodujú o umiestnení (poradí) uchádzačov pomocné vyhodnocovacie kritériá, a to najnižšia cena v euro bez DPH v položke: 
-05-S - Teleskopy vrátane ovládania. 

B.1 Opis predmetu zákazky

39. Predmet zákazky

39.1 Predmetom zákazky je uzavretie Zmluvy o dielo s predmetom „Komplexná obnova, rekonštrukcia a  modernizácia elektroinštalácie, vrátane súvisiacich svetiel a riadenie ich jasu vo výučbovom filmovom štúdiu FTF VSMU, Svoradova 2/a, 811 03 Bratislava", v rozsahu Projektovej dokumentácie vypracovanej Spracovateľom projektu: UNGROUP s.r.o., Výkazu výmer, Zmluvy o dielo a týchto súťažných podkladov.  

39.2 V prípade, že sa v špecifikácii predmetu zákazky vyskytne odvolávka alebo uvedenie na obchodné meno, značku alebo výrobcu, pre celú časť súťažných podkladov platí „alebo ekvivalentný“. 
Ekvivalentom môže byť výrobok podľa technickej špecifikácie s rovnakými alebo vyššími technickými a kvalitatívnymi parametrami v rátane životnosti a výkonnosti. 
V prípade ponúknutých ekvivalentných výrobkov v ponuke, uchádzač priloží aj Súpis ekvivalentných výrobkov. Dôkaz o dodržaní požadovaných technických, kvalitatívnych a výkonnostných parametrov, alebo vyšších je na strane uchádzača. 

39.3 Práce a dodávky by mali byť ukončené najneskôr do 30.9.2022

39.4 K svetelnej technike dodávateľ doloží  potrebné certifikáty s   enviromentálnymi značkami. 
Verejný obstarávateľ pre svetlenú techniku požaduje od dodávateľa, aby mal zabezpečený autorizovaný zmluvný servis počas celej záručnej lehoty.
Nástup na servis do 24 hod. od obdržania písomnej objednávky.  

39.5 Osobitné zmluvné podmienky:
Toto obstarávanie je zamerané aj na sociálny hľadisko podľa § 10, ods. 7 ZVO, t.z. dodávateľ  počas celej doby platnosti zmluvy musí mať zamestnaného minimálne 1 zamestnanca z dlhodobo nezamestnaných, vedených na úrade práce (môže byť z marginalizovaných komunít). V prípade, že ho počas trvania zmluvy bude musieť prepustiť, musí ho nahradiť ďalším dlhodobo nezamestnaným. 

D. Obchodné podmienky uskutočnenia predmetu zákazky

1. Text ustanovení návrhu zmluvy je pre uchádzača záväzný a nie je prípustné ho meniť, dopĺňať alebo akokoľvek upravovať. 

2. Návrh zmluvy môže byť doplnený len v súlade s podmienkami súťaže uvedenými vo výzve na predkladanie ponúk a v súťažných podkladoch v procese uzatvárania zmluvy.



Návrh zmluvy







































Prílohy

Čestné vyhlásenie uchádzača
v rámci zákazky vyhlásenej vo vestníku ……….. pod číslom ………………………. dňa …………………... na predmet:
„“


Obchodné meno, názov uchádzača: ....................................................................................
Adresa,  sídlo: ........................................................................................................................
IČO: .......................................................................................................................................

Ako štatutárny orgán vyššie uvedeného uchádzača týmto čestne

· vyhlasujem(e), že bezvýhradne súhlasím(e) a plne akceptujem(e) ustanovenia návrhu zmluvy a bezvýhradne súhlasím(e) s podmienkami uvedenými vo Výzve na predkladanie ponúk, v týchto súťažných podkladoch a v ostatných dokumentoch poskytnutých verejným obstarávateľom v lehote na predkladanie ponúk;
· vyhlasujem(e), že všetky predložené doklady a údaje v ponuke sú pravdivé a úplné a o tom, že obsahu Výzvy na predkladanie ponúk a obsahu súťažných podkladov a obsahu všetkých ostatných dokumentov poskytnutých verejným obstarávateľom v lehote na predkladanie ponúk rozumiem(e);
· vyhlasujem(e), že všetky doklady, dokumenty a vyhlásenia predložené v ponuke, ktoré neboli pôvodne vyhotovené v elektronickej podobe sú zhodné s originálnym vyhotovením, ktoré máme ako uchádzač k dispozícii v listinnej podobe;
· vyhlasujem(e), že predkladám(e) iba jednu ponuku na tento predmet zákazky;
· vyhlasujem(e), že nie sme členom skupiny dodávateľov, ktorá predkladá ponuku v súlade s ustanovením § 49 ods. 6 zákona o verejnom obstarávaní;
· vyhlasujem(e), že dávame písomný súhlas k tomu, že doklady a údaje v nich obsiahnuté, ktoré poskytujeme v súvislosti s týmto verejným obstarávaním, môže verejný obstarávateľ spracovávať podľa zákona č. 18/2018 Z. z. o ochrane osobných údajov a o zmene a doplnení niektorých zákonov). Týmto tiež súhlasíme so spracovaním poskytnutých osobných údajov v súlade s Nariadením EP a R č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov. Súhlas k spracúvaniu osobných údajov fyzických osôb, poskytnutých v rozsahu meno a priezvisko, bydlisko, dátum narodenia, rodné číslo, číslo OP, e‐mailová adresa, telefónny kontakt, je verejný obstarávateľ oprávnený spracúvať za účelom naplnenia predmetu verejného obstarávania po dobu trvania vyhlásenej súťaže a na dobu potrebnú k výkonu práv a povinností vyplývajúcich zo všeobecne záväzných právnych predpisov. Dotknutá osoba môže svoj súhlas písomne kedykoľvek odvolať. Na osobné údaje, ktoré sa už stali verejne známymi, sa právo výmazu nevzťahuje;
· vyhlasujem(e), že dávame písomný súhlas k tomu, aby kópia našej ponuky bola zverejnená v Profile verejného obstarávateľa v súlade s § 64 ods. 1 písm. b) zákona o verejnom obstarávaní;
· vyhlasujem(e), že naša spoločnosť nie je čo i len v potenciálnom konflikte záujmov vo vzťahu k verejnému obstarávateľovi, jeho zamestnancom alebo vo vzťahu k osobám, ktoré sa podieľali pri príprave a realizácii verejného obstarávania.



V ..........................., dňa...........................	........................................................................
                                                                                 Meno, priezvisko a podpis oprávnenej osoby




Pozn.: POVINNÉ


Príloha SP Subdodávatelia

v rámci zákazky vyhlásenej vo vestníku ……….. pod číslom ………………………. dňa …………………... na predmet:
„ Komplexná obnova, rekonštrukcia a  modernizácia elektroinštalácie, vrátane súvisiacich svetiel a riadenie ich jasu vo výučbovom filmovom štúdiu FTF VSMU, Svoradova 2/a, 811 03 Bratislava“



Obchodné meno, názov uchádzača: ....................................................................................
Adresa,  sídlo: ........................................................................................................................
IČO: .......................................................................................................................................

	Obchodné meno a adresa subdodávateľa ( úspešný uchádzač uvedie aj údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia )

	Predmet subdodávok

	Objem predpokladaných
subdodávok v EUR bez DPH / %
SPOLU


	
	
	

	
	
	

	
	
	

	
	
	



V .............................. dňa ....................


Obchodné meno uchádzača: .............................................................


Meno, podpis a pečiatka štatutárneho orgánu uchádzača: .....................................................



 V prípade, že uchádzač nevyužije subdodávateľov uvedie v stĺpci Objem predpokladaných subdodávok v EUR bez DPH/% Spolu  „0“











Splnomocnenie pre člena skupiny dodávateľov

Splnomocniteľ, resp. splnomocnitelia: 
Uchádzač uvedie aktuálne a presné znenie obchodného mena, platnú adresu sídla firmy, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO člena skupiny dodávateľov (ak ide o fyzickú osobu) 
(doplniť podľa potreby) 
udeľuje/ú splnomocnenie
splnomocnencovi – lídrovi skupiny dodávateľov: 
      Obchodné meno, sídlo, údaj o zápise, IČO lídra skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO lídra skupiny (vedúceho skupiny) dodávateľov (ak ide o fyzickú osobu):.................................na konanie v mene všetkých členov skupiny dodávateľov, prijímanie pokynov vo verejnom obstarávaní na predmet zákazky  „Komplexná obnova, rekonštrukcia a  modernizácia elektroinštalácie, vrátane súvisiacich svetiel a riadenie ich jasu vo výučbovom filmovom štúdiu FTF VSMU, Svoradova 2/a, 811 03 Bratislava“, na doručovanie dokumentov od verejného obstarávateľa, na konanie v mene skupiny dodávateľov pre prípad prijatia ponuky verejným obstarávateľom, k podpisu dokumentov a dokladov a návrhu zmluvy/rámcovej dohody, predkladaných ako súčasť ponuky, ku komunikácii v procese verejného obstarávania, a to v pozícii lídra skupiny (vedúceho skupiny) dodávateľov. 

Dátum:................................ Podpis:......................................... 
(vypísať meno, priezvisko a funkciu oprávnenej osoby uchádzača) 
Dátum:................................ Podpis:......................................... 
(vypísať meno, priezvisko a funkciu oprávnenej osoby uchádzača) 
(doplniť podľa potreby) 
Splnomocnenie prijímam: 
Dátum:................................ Podpis:......................................... 
(vypísať meno, priezvisko a funkciu oprávnenej osoby uchádzača) 
Poznámka: 
- dátum musí byť aktuálny vo vzťahu ku dňu uplynutia lehoty na predkladanie ponúk, 
- ak je uchádzačom skupina dodávateľov toto splnomocnenie je súčasťou ponuky.

